મળતી માહિતી મુજબ , સરખેજના મકરબા અતુલ્યમ્ એપાર્ટમેન્ટમાં નિકુલ ભરતભાઈ મહેતા (ઉ.વ. 35) તેમના પિતા, માતા ભારતીબહેન(ઉ.વ.55) અને પુત્રી રમ્યા (ઉ.વ.5 )સાથે રહેતા હતા.વીડિયોગ્રાફી અને અન્ય છૂટક કામ કરતા નિકુલભાઈનાં છેલ્લાં એક વર્ષથી પત્ની સાથે છુટાછેડા થઇ ગયા હતા. કામ ધંધો સરખો ન ચાલતો હોવાથી તે ડિપ્રેશનમાં રહેતા હતા. ગઈકાલે રાત્રે નવ વાગ્યાના અરસામાં નિકુલભાઈ તેમની માતા અને પુત્રીને સ્કૂટી પર બેસાડી અને મકરબા રેલવે સ્ટેશન પાસે આવેલ રેલવે ટ્રેક પાસે ગયાં હતાં. ત્રણેય ચાલતા ચાલતા ટ્રેક પાસે ગયા અને નિકુલભાઈ અને તેમની માતાએ પાંચ વર્ષની રમ્યાને હાથમાં રાખી બોટાદથી ગાંધીગ્રામ આવી રહેલી ટ્રેન નીચે પડતું મુકી જીવન ટૂંકાવ્યું હતું.